### Resume

I henhold til reglerne i Budget- og Regnskabssystem for kommuner og [adresse] styringsprincipper, skal der aflægges anlægsregnskab, hvis bruttoudgifterne til anlægsarbejdet er 2 mio. kr. eller mere. For at reducere antallet af enkeltsager samles årets anlægsregnskaber i én samlet sag. I nærværende sag aflægges regnskab for seks projekter, som er afsluttet i 2021 i forbindelse med regnskabsafslutningen.

### Sagsfremstilling

Der er i forbindelse med regnskab 2021 afsluttet 2 anlægssager over 2 mio. kr. på Kultur- og Idrætsudvalgets område. Regnskabet aflægges for følgende anlægsprojekter:

* Lys og græsforhold på [adresse]
* Etablering af boldbaner og p-pladser på [adresse]

I de næste tabeller er en opgørelse over det enkelte anlægsregnskab, samt bemærkning til anlægsregnskabet.

![](data:image/png;base64...)

Bemærkninger:

For at opretholde licensen til at spille bl.a. superliga og U21 landskampe er det påkrævet at lyset opgraderes på [adresse]. Dette er udført og stadion opfylder således nu UEFAs level C godkendelse. Ligeledes er der afsat midler til at anlægge en hybridgræsbane på [adresse]. Der har længe været udfordringer med banens kvalitet og dette rådes der bod på med en ny bane.

![](data:image/png;base64...)

Bemærkninger:

Der er afsat penge til at anlægge boldbaner og p-pladser ved hallen. Det er udført og der er anlagt en kunstgræsbane med indbyggede 8 og 5 mands baner. Ligeledes er der anlagt ca. 30-40 p-pladser for enden af banen og den samlede kapacitet er dermed hævet.

### Økonomi

Høringssvar:

Økonomi & Controlling/Budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen skal efterfølgende behandles af Økonomiudvalget og Byrådet.

### Historik

Kultur- og Sundhedsdirektøren indstiller, 8. marts 2022, pkt. 37:

|  |
| --- |
| at anlægsregnskaberne godkendes. |

Beslutning fra Kultur- og Idrætsudvalget, 8. marts 2022, pkt. 37:

Anbefales.

Beslutning fra Økonomiudvalget, 21. marts 2022, pkt. 72:

Anbefales.

Fraværende: Danny Karlsen

### Beslutning

Godkendt.